Монгол Улсын Их Хурлын 2007 оны намрын ээлжит чуулганы Нийгмийн бодлого, боловсрол, соёл, шинжлэх ухааны байнгын хорооны 12 дугаар сарын 26-ны өдөр /Лхагва гараг/-ийн хуралдаан 15 цаг 10 минутад Төрийн ордны \"В\" танхимд эхлэв.

Байнгын хорооны дарга, УИХ-ын гишүүн Т.Ганди ирц, хэлэлцэх асуудлыг танилцуулж, хуралдааныг даргалав.

Хуралдаанд ирвэл зохих 17 гишүүнээс 14 гишүүн ирж, 82.3 хувийн ирцтэй байв.

            Чөлөөтэй: К.Саираан, Я.Санжмятав.

Өвчтэй: Б.Эрдэнэсүрэн

            Байнгын хорооны дарга Т.Ганди тус Байнгын хорооны гишүүдийн хуралдаанд оролцсон байдлаар нь УИХ-ын гишүүн Б.Батбаатарыг шалгаруулж баяр хүргэж, шагнал гардуулав.

Нэг. Нийгмийн халамжийн багц хууль, зарим хуульд нэмэлт, өөрчлөлт оруулах тухай хуулийн төсөл /анхны хэлэлцүүлэг/

Хэлэлцэж буй асуудалтай холбогдуулан Нийгмийн хамгаалал, хөдөлмөрийн сайд Д.Дэмбэрэл, газрын дарга Ц.Нацагдолгор, мэргэжилтэн Ю.Отгонбилэг, Б. Батсүх, УИХ-ын Тамгын газрын зөвлөх О.Баяраа, Н.Тунгалаг, Н.Мөнхзэсэм, Нийгмийн бодлого, боловсрол, соёл, шинжлэх ухааны байнгын хорооны референт С.Цолмон, Д.Лхагвабаяр нарын бүрэлдэхүүнтэй ажлын хэсэг байлцав.

Хуулийн төслийн анхны хэлэлцүүлэгтэй холбогдуулан Ажлын хэсгийн ахлагч, УИХ-ын гишүүн Л.Одончимэд товч танилцуулга хийв.

Нийгмийн халамжийн тухай хуульд өөрчлөлт оруулах тухай хуулийн төслийн талаархи зарчмын зөрүүтэй саналын томъёоллоор санал хураалт явуулав.

**Т.Ганди:** 2. Төслийн 1 дүгээр зүйлийн З дахь хэсгийн буюу Нийгмийн халамжийн тухай хуулийн 9.7 дахь хэсгийн тухайн сум дүүргийн Засаг даргын Тамгын газрын жил бүрийн төсөвт тусгаж байна гэснийг Халамжийн сангаас санхүүжүүлнэ гэж өөрчлөх гэсэн саналыг дэмжиж байгаа гишүүд гараа өргөнө үү.

Зөвшөөрсөн             8

Татгалзсан               1

Бүгд                            9

Гишүүдийн олонхийн саналаар дэмжигдлээ.

3. Төслийн 1 дүгээр зүйлийн 3 дахь хэсгийн буюу Нийгмийн халамжийн тухай хуулийн 9.8-д зөвлөлийн гишүүдэд гэсний дараа \"болон сум хорооны нийгмийн ажилтны ажил оролцоо, идэвх чармайлтыг харгалзан\" гэж нэмэх гэсэн саналыг дэмжиж байгаа гишүүд гараа өргөнө үү.

Зөвшөөрсөн             8

Татгалзсан               1

Бүгд                            9

Гишүүдийн олонхийн саналаар дэмжигдлээ.

4. Төслийн 1 дүгээр зүйлийн 4 дэх хэсгийн буюу Нийгмийн халамжийн тухай хуулийн 10.5-д \"сум, хорооны\" гэж нэмэх гэсэн саналыг дэмжиж байгаа гишүүд гараа өргөнө үү.

Зөвшөөрсөн             8

Татгалзсан               1

Бүгд                            9

Гишүүдийн олонхийн саналаар дэмжигдлээ.

5. Төслийн 1 дүгээр зүйлийн 4 дэх хэсэг буюу Нийгмийн халамжийн тухай хуулийн 10-ийн 5.2 дахь заалтаас /диктофон, зургийн аппарат, сургалт явуулах проектор, компьютер, магнитофон, үйлчлүүлэгчдийн хувийн хэргийг хадгалах, хавтас сейф г.м/ гэснийг хасах гэсэн саналыг дэмжиж байгаа гишүүд гараа өргөнө үү.

Зөвшөөрсөн             8

Татгалзсан               1

Бүгд                            9

Гишүүдийн олонхийн саналаар дэмжигдлээ.

6. Төслийн 1 дүгээр зүйлийн 5 дахь хэсгийн буюу Нийгмийн халамжийн тухай хуулийн 13.2.6 дахь заалтыг зөвлөл гэснийг \"зөвлөлийн гишүүн болон сум, хорооны нийгмийн ажилтанд олгох урамшил,\" гэж өөрчлөх гэсэн саналыг дэмжиж байгаа гишүүд гараа өргөнө үү.

Зөвшөөрсөн             8

Татгалзсан               1

Бүгд                            9

Гишүүдийн олонхийн саналаар дэмжигдлээ.

9. Төслийн 1 дүгээр зүйлийн 10.3 дугаар зүйлийн 1.8 дахь хэсгийн бүтэн өнчин өссөн 18-24 насны иргэн гэснийг 18 нас хүрээгүй байхдаа бүтэн өнчин болсон 18-24 насны иргэн\" гэж\" гэснийг хасах гэсэн саналыг дэмжиж байгаа гишүүд гараа өргөнө үү.

Зөвшөөрсөн             8

Татгалзсан               1

Бүгд                            9

Гишүүдийн олонхийн саналаар дэмжигдлээ.

Ахмад настны нийгмийн хамгааллын тухай хуульд өөрчлөлт  оруулах хуулийн төслийн талаархи зарчмын зөрүүтэй саналын томъёоллоор санал хураалт явуулав.

            1. Төслийн 1. З дугаар зүйлийн 1 дэх хэсэг буюу \"Ахмад астны нийгмийн хамгааллын тухай хуулийн 5.1.3-аас хөнгөлөлт үзүүлэх зорилгоор бүсийн ялгааг харгалзан\" гэснийг хасах гэсэн саналыг дэмжиж байгаа гишүүд гараа өргөнө үү.

Зөвшөөрсөн             8

Татгалзсан               1

Бүгд                            9

Гишүүдийн олонхийн саналаар дэмжигдлээ.

2. Төслийн З дугаар зүйлийн 1 дэх хэсэг буюу \"Ахмад настны нийгмийн хамгааллын тухай хуулийн 5.1.12.а\"-гаас \"бүсийн ялгааг харгалзан\" гэснийг хасах гэсэн саналыг дэмжиж байгаа гишүүд гараа өргөнө үү.

Зөвшөөрсөн             8

Татгалзсан               1

Бүгд                            9

Гишүүдийн олонхийн саналаар дэмжигдлээ.

3. Төслийн З дугаар зүйлийн 1 дэх хэсэгт \"ахмад настанд\" гэсний дараа \"түүнчлэн хүндэт донор ахмад настанд\" гэж нэмэх гэсэн саналыг дэмжиж байгаа гишүүд гараа өргөнө үү.

Зөвшөөрсөн             8

Татгалзсан               1

Бүгд                            9

Гишүүдийн олонхийн саналаар дэмжигдлээ.

 Хөгжлийн бэрхшээлтэй иргэний нийгмийн хамгааллын тухай хуульд нэмэлт, өөрчлөлт оруулах тухай хуулийн төслийн талаархи зарчмын зөрүүтэй саналын томъёоллоор санал хураалт явуулав.

1. Төслийн 1 дүгээр зүйлийн З дахь хэсэг буюу Хөгжлийн бэрхшээлтэй иргэний нийгмийн хамгааллын тухай хуулийн 8.4 дэх заалтаас \"квотын доод хязгаар\" гэснийг хасах гэсэн саналыг дэмжиж байгаа гишүүд гараа өргөнө үү.

Зөвшөөрсөн             8

Татгалзсан               1

Бүгд                            9

Гишүүдийн олонхийн саналаар дэмжигдлээ.

2. Төслийн 1 дүгээр зүйлийн 5 дахь хэсэг буюу Хөгжлийн бэрхшээлтэй иргэний нийгмийн хамгааллын тухай хуулийн 10.2 дахь заалтад \"халамжийн\" гэсний дараа \"байгууллагын\" гэж нэмэх, мөн заалтаас \"хөдөлмөрчид\" гэсэн үг хасах гэсэн саналыг  дэмжиж байгаа гишүүд гараа өргөнө үү.

Зөвшөөрсөн             8

Татгалзсан               1

Бүгд                            9

Гишүүдийн олонхийн саналаар дэмжигдлээ.

4. Төслийн З дугаар зүйлийн 2 дахь хэсэгт Хөгжлийн бэрхшээлтэй иргэний нийгмийн хамгааллын тухай хуулийн 3.1 дэх заалтын \"байнга буюу удаан\" гэснийг \"бүрэн болон 12 сараас дээш\" гэж өөрчлөх гэсэн саналыг дэмжиж байгаа гишүүд гараа өргөнө үү.

Зөвшөөрсөн             8

Татгалзсан               1

Бүгд                            9

Гишүүдийн олонхийн саналаар дэмжигдлээ.

6. Төслийн З дугаар зүйлийн 5 дахь хэсэг буюу хөгжлийн бэрхшээлтэй иргэний нийгмийн хамгааллын тухай хуулийн 10.1-ийн \"иргэн болон\" гэснийг \"16 насанд хүрээгүй\" гэж өөрчлөх гэсэн саналыг дэмжиж байгаа гишүүд гараа өргөнө үү.

Зөвшөөрсөн             8

Татгалзсан               1

Бүгд                            9

Гишүүдийн олонхийн саналаар дэмжигдлээ.

7. Төслийн 4 дүгээр зүйлээс 6.1 дэх хэсгийн \"чадвартай болох зорилгоор үйл ажиллагаа нь алдагдсан эрхтнээ сэргээх, солиулах зэргээр\" гэснийг \"өөрөө бие даан хөгжих чадвар эзэмших зорилгоор бие мах бодь, эрүүл мэнд, боловсрол, мэргэжлийн, хөдөлмөрийн, нийгмийн болон сэтгэл зүйн\" гэж, 6-гийн 2 дахь хэсгийн \"биеийн тамир, чийрэгжүүлэлтийн\" гэснийг \"хөдөлмөр нийгмийн болон сэтгэл зүйн, сэргээн засалтын\" гэж\" гэсэн өгүүлбэрийг хасах гэсэн саналыг дэмжиж байгаа гишүүд гараа өргөнө үү.

Зөвшөөрсөн             7

Татгалзсан               2

Бүгд                            9

Гишүүдийн олонхийн саналаар дэмжигдлээ.

Хөдөлмөр эрхлэлтийг дэмжих тухай хуульд нэмэлт, өөрчлөлт оруулах тухай хуулийн төслийн талаархи зарчмын зөрүүтэй саналын томъёоллоор санал хураалт явуулав.

1. Төслийн 1 дүгээр зүйлийн 2 дахь хэсгийн заалтаас 3.1.8. \"насанд хүрээгүй хүн\" гэж Хөдөлмөрийн тухай хуулийн 109 дүгээр зүйлд заасан \"хүүхдийг\" гэсэн заалтыг хасах гэсэн саналыг дэмжиж байгаа гишүүд гараа өргөнө үү.

Зөвшөөрсөн             8

Татгалзсан               1

Бүгд                            9

Гишүүдийн олонхийн саналаар дэмжигдлээ.

3. Төслийн 1 дүгээр зүйлийн 6 дахь хэсгээс \"Хөдөлмөрийн тухай хуулийн 111.1 дэх заалтын дагуу ажлын байранд жуучлагдсан\" гэснийг хасах гэсэн саналыг дэмжиж байгаа гишүүд гараа өргөнө үү.

Зөвшөөрсөн             7

Татгалзсан               2

Бүгд                            9

Гишүүдийн олонхийн саналаар дэмжигдлээ.

4. Төслийн 1 дүгээр зүйлийн 7 дахь хэсгийн \"дэмжлэгийг\" гэснийг \"урамшууллыг\" гэж өөрчлөх. Мөн хэсгээс \"Дэмжлэгийн хэмжээг хөдөлмөрийн асуудал эрхэлсэн Засгийн газрын гишүүн тогтооно\" гэснийг хасах гэсэн саналыг дэмжиж байгаа гишүүд гараа өргөнө үү.

Зөвшөөрсөн             7

Татгалзсан               2

Бүгд                            9

Гишүүдийн олонхийн саналаар дэмжигдлээ.

**Т.Ганди:** Нийгмийн халамжийн багц хууль, зарим хуульд нэмэлт, өөрчлөлт оруулах тухай хуулийн төслийн анхны хэлэлцүүлгийг дэмжиж байгаа гишүүд гараа өргөнө үү.

Зөвшөөрсөн             9

Татгалзсан               0

Бүгд                            9

Гишүүдийн олонхийн саналаар дэмжигдлээ.

Байнгын хорооны санал, дүгнэлтийг УИХ-ын гишүүн С.Ламбаа УИХ-ын чуулганы нэгдсэн хуралдаанд танилцуулахаар тогтов.

Хоёр. Нийгмийн халамжийн тэтгэврийн хэмжээг өөрчлөн тогтоох тухай УИХ-ын тогтоолын төсөл /хэлэлцэх эсэх/

Хэлэлцэж буй асуудалтай холбогдуулан Нийгмийн хамгаалал, хөдөлмөрийн сайд Д.Дэмбэрэл, газрын дарга Ц.Нацагдолгор, мэргэжилтэн Ю.Отгонбилэг, Б. Батсүх, УИХ-ын Тамгын газрын зөвлөх О.Баяраа, Н.Тунгалаг, Н.Мөнхзэсэм, Нийгмийн бодлого, боловсрол, соёл, шинжлэх ухааны байнгын хорооны референт С.Цолмон, Д.Лхагвабаяр нарын бүрэлдэхүүнтэй ажлын хэсэг байлцав.

УИХ-ын тогтоолын төслийн талаар Нийгмийн хамгаалал, хөдөлмөрийн сайд Д.Дэмбэрэл танилцуулав.

Танилцуулгатай холбогдуулан УИХ-ын гишүүн С.Ламбаа, Б.Батбаатар нарын асуусан асуултад Нийгмийн хамгаалал, хөдөлмөрийн сайд Д.Дэмбэрэл хариулж, тайлбар хийв.

Байнгын хорооны дарга Т.Ганди, УИХ-ын гишүүн С.Ламбаа нар санал хэлэв.

**Т.Ганди:** Улаанбаатар хот, бусад бүсийн амьжиргааны баталгаажих доод түвшингийн дунджаар тогтоох гэж найруулах гэсэн саналыг дэмжиж байгаа гишүүд гараа өргөнө үү.

Зөвшөөрсөн             7

Татгалзсан               2

Бүгд                            9

Гишүүдийн олонхийн саналаар дэмжигдлээ.

Байнгын хорооны санал, дүгнэлтийг УИХ-ын гишүүн С.Ламбаа УИХ-ын чуулганы нэгдсэн хуралдаанд танилцуулахаар тогтов.

**Тэмдэглэлтэй танилцсан:**

НИЙГМИЙН БОДЛОГО, БОЛОВСРОЛ,

СОЁЛ, ШИНЖЛЭХ УХААНЫ БАЙНГЫН

              ХОРООНЫ ДАРГА                                                                       Т.ГАНДИ

**Тэмдэглэл хөтөлсөн:**

            ХУРАЛДААНЫ НАРИЙН

                 БИЧГИЙН ДАРГА                                                                                 В.ОЮУН

**МОНГОЛ УЛСЫН ИХ ХУРЛЫН 2007 ОНЫ НАМРЫН ЭЭЛЖИТ**
**ЧУУЛГАНЫ             НИЙГМИЙН БОДЛОГО, БОЛОВСРОЛ, СОЁЛ, ШИНЖЛЭХ**

**УХААНЫ БАЙНГЫН ХОРООНЫ 12  ДУГААР САРЫН 26-НЫ ӨДӨР**

**/ЛХАГВА ГАРАГ/-ИЙН ХУРАЛДААНЫ ДЭЛГЭРЭНГҮЙ**

**ТЭМДЭГЛЭЛ**

**Т.Ганди:** Нийгмийн бодлого, боловсрол, соёл, шинжлэх ухааны байнгын хорооны 2007 оны 12 дугаар сарын 27 тиймээ. Хамгийн сүүлчийн хуралдаан уу бараг. 12 дугаар сарын төгсгөлийн хуралдаан эхэлж байна. Хуралдаанаас өмнө зохион байгуулалтын арга хэмжээ авчихъя энэ оны.

            Ер нь Байнгын хорооныхоо гишүүдийн хуралдаанд оролцсон байдал, үг хэлсэн байдал, ажлын хэсэгт орж ажилласан байдал, илтгэл уншсан байдал гээд маш олон төрлөөр шалгаруулж үзсэн юм.

            Энэ дээр манай нэлээд олон гишүүн Эрдэнэсүрэн гишүүн, Ламбаа гишүүн, Нямсүрэн гишүүн, Авдай гишүүн, Батбаатар гишүүн, Санжмятав гишүүн нар эхний 4, 5 дугаар байруудыг эзлээд явж байгаа. Байнгын хорооны даргын зүгээс энэ удаа эрх мэдлээ хэрэгжүүллээ. Хамгийн бага залуугаа дэмжээд Батбаатар гишүүндээ Байнгын хорооныхоо шагналыг хэдүүлээ гардуулъя. Яагаад вэ гэхээр залуу хүн парламентад он удаан жил ажиллах байх, ажил хэрэгч, хариуцлагатай ажиллахад хуралдааны ирц, хуралдаанд оролцож байгаа байдалд нөлөөлдөг. Тийм учраас Батбаатар гишүүндээ хэдүүлээ энэ шагналаа гардуулъя тэгэх үү. Баярлалаа.

            Зарчим бол тохирсон. Түрүүчийн хурлаар ярьж байсан зүйлээ үргэлжлүүлж ярилцана.

Нэг. Нийгмийн халамжийн багц хууль, зарим хуульд нэмэлт, өөрчлөлт оруулах тухай хуулийн төсөл /анхны хэлэлцүүлэг

            Тэгэхээр Нийгмийн халамжийн багц хууль, зарим хуульд нэмэлт, өөрчлөлт оруулах тухай хуулийн төсөл анхны хэлэлцүүлэг, Нийгмийн халамжийн тэтгэврийн хэмжээг өөрчлөн тогтоох тухай УИХ-ын тогтоолын төсөл хэлэлцэх эсэх байгаа.

Тийм учраас анхны хэлэлцүүлэгтэй холбогдуулаад Одончимэд ажлын хэсгийн ахлагч товчхон тайлбар хийе.

Энэ дээр хамгийн гол нь 2008 оны төсөвт энэ тавьж байгаа ерөнхий хууль маань мөнгөн хуваарилалт нь төсвийн тодотголтойгоо уялдах нь уу, үгүй юү гэдэг заалт дээр нэлээд маргаж байгаад тарсан. Тэгээд төсвийн тодотгол хийх зайлшгүй шаардлагатай. 2008 оны 10 дугаар сар хүртэл Нийгмийн халамжийн багцхуулинд хамааралтай тэтгэврийн асуудлууд яригдах юм байна. Тийм учраас энэ дээр товчхон танилцуулга хийчихье, тэгээд шууд шийдээд явъя.

Дараа нь Нийгмийн халамжийн тэтгэврийн хэмжээг өөрчлөн тогтоож байгаа тухай Их Хурлын тогтоолын төслийг хэлэлцэх эсэхээ шийднэ. Энэ дээр Дэмбэрэл сайд орж ирсэн байна Нийгмийн хамгаалал,хөдөлмөрийн сайд, Баттулга гишүүн, Нацагдолгор байна газрын дарга, Отгонбилэг байна Бодлого, зохицуулалтын газрын мэргэжилтэн, Батсүх Бодлого, зохицуулалтын газрын дарга ийм улсуудирчихээд байна, мэргэжилтэн.

Ингээд эхнийхээ асуудлаар шууд анхны хэлэлцүүлгээ хийгээд явчихъя урьж байна Одончимэд гишүүнийг.

**Л.Одончимэд:** Манай ажлын хэсэг үндсэндээ хоёр удаа асуудлыг яриад энэ хуулиудыг бусад хууль, Нийгмийн халамжийн үндсэн эх хуультай нийцүүлсэн саналуудаар эртээд ажлын хэсэг дээр шийдсэн. Зарчмын зөрүүтэй санал хураалгах зүйлүүдийг Ганди даргад өгсөн байгаа. Өнөөдөр бид нарын гол шийдэх асуудал бол саяны Ганди даргын хэлдэг Нийгмийн халамжийн  хуулийг дагаж төсөвт учирч байгаа нэмэгдлийг 5 тэрбум орчим төгрөгийг хэдийд шийдэх нь зүйтэй вэ гэсэн энэ асуудал байгаа. Тэгэхээр эртээд ажлын хэсгийн дараа Эрүүл мэндийн, байнгын хорооноос өгсөн үүргийн дагуу Нийгмийн хамгааллын яамны удирдлагууд, ажлын хэсгийнхэн манай Ламбаа гишүүн, Баярсайхан гишүүн нар нэгдсэн гэж үзэж байгаа.

Хоёр зам байгаа. Нэгдүгээрт төсвийн тодотголыг хүлээгээд, төсвийн тодотголыг ирэх онд хийх нь гарцаа байхгүй. Тэгээд төсвийн тодотголоор хийе гэсэн энэ асуудал хаана яригдсан бэ гэдгийг тодруулж гэсэн үүрэг Байнгын хорооны даргаас өгсөн. Тэгээд энэ 2007 оны 11 дүгээр сарын 27-ны өдрийн Байнгын хорооны хуралдааны протоколын төгсгөл дээр Дэмбэрэл сайдын хэлсэн үг байгаа. Энэ Нийгмийн халамжийн хууль өөрчлөгдсөнтэй холбогдсон мөнгөний асуудлуудыг он гарангуут хийгдэх төсвийн тодотголын асуудлаар шийдэж өгөөрэй гэж.

Улаан сайд хэлсэн байгаа. Энэ асуудлыг протоколд тэмдэглэж бид нар тухайн үед нь шийдэх нь зүйтэй гэсэн ийм үнэхээр баримт байна уу гэсэн чинь байгаа юм. Тийм учраас өнөөдрийн гол мөнгөтэ холбоотой асуудал дээр бид санал нэгдсэн гэж үзэж байгаа.

Тэгэхээр 2008 оны төсвийн тодотголын үед энийгээ шийднэ гээд тэгээд бид яамаар хэдэн сар хүртэл өнгөрсөн, одоо батлагдсан нөөцөөрөө хэдэн сар хүртэл явж болох юм бэ гэдгийг гаргуулсан. 10 сар, 9 сарыг дуустал энэ нөөцөөрөө явж болох юм байна лээ. Тэр 9 сар болтол эрхбиш төсвийн тодотгол хийгдэх байхаа гэж бодож байна.

**Т.Ганди:** Баярлалаа Одончимэд гишүүнээ. Тэгэхээр та нар санаж байгаа байх. Нийгмийн хамгаалал, хөдөлмөрийн сайдын төсвийн багц дотор тодорхой багц, жаахан нөөцтэй заалтууд байгаа. Тэр нь буцалтгүй тусламжийн хүрээнд та нар санаж байна уу, үгүй юү 95 оноос өмнө тэтгэвэрт гарах цэргийн бэлтгэл офицеруудад тусламж олгох асуудал 6 тэрбум төгрөгөөр тавигдсан шүү дээ тиймээ. Үндсэндээ бол 5 тэрбум, 700 сая орчим төгрөг шаардлагатай, эрэлт хэрэгцээтэй тооцоо судалгаа гарсан байгаа.Энэнчлэн дотор нь зохицуулалт хийх, тухайн үедээ Засгийн газар шийдвэр гаргах, жижиг хэмжээний зохицуулалт хийх асуудал гарч болох юм байна гэж үзэж байна.

Би ингэх гэж байна гишүүдээ. Үзэл баримтлалын хүрээнд, хэлэлцэх асуудлын хүрээнд тохиролцсон, ярьсан, зарчмын зөрүүтэй саналуудыг хураалгаад явъя.

Найруулгын шинж чанартай саналуудыг орхичихъё. Ажлын хэсэгтээ үүрэг болгоод редакцийн шинж чанартай зүйлүүдийг орхичихъё. Тэгэхдээ энэ нь найруулга юм байна гэдгийг хэлж өгье тэгэх үү. Ингээд шийдчихье хэдүүлээ.

Нийгмийн халамжийн тухай хуульд өөрчлөлт оруулах тухай хуулийн төсөлтэй холбогдсон зарчмын зөрүүтэй санал дээр.

1. Төслийн 1 дүгээр зүйлийн хоёрдахь хэсгийг буюу Нийгмийн халамжийн тухай хуулийн 6.9, 6.10 дахь хэсгийг дор дурдсанаар өөрчлөн найруулъя гэж байна.

6.9. Нийгмийн халамжийн асуудал эрхэлсэн төрийн захиргааны байгууллага нь нийгмийн халамж үйлчилгээний анхан, дунд шатны байгууллагын үйл ажиллагааны талаар мэргэжлийн зөвлөлгөө өгөх, нийгмийн халамжийн зориулалттай хөрөнгийн зээлийн тэтгэмж, мөнгөн тусламж болон хандивын зарцуулалтад хяналт тавих, хууль тогтоомж зөрчсөн этгээдэд хариуцлага ногдуулахтай холбогдсон саналаар энэ хуулийн 6.8-д заасан байгууллагад тавих чиг, үүрэг бүхий хяналт шинжилгээ, үнэлгээний нэгжтэй байж болно гэж байна хөндлөнгийн. Энэ дэмжигдлээ, энийг найруулгаар ингээд авчихъя, санал хураалгаад яах вэ.

6.10. Аймаг, дүүргийн нийгмийн халамж, үйлчилгээний байгууллага, тэрнээс шинжилгээ, үнэлгээний асуудал хариуцсан ажилтантай байж болно гээд.

2. Төслийн 1 дүгээр зүйлийн З дахь хэсгийн буюу Нийгмийн халамжийн тухай хуулийн 9.7 дахь хэсгийн тухайн сум дүүргийн Засаг даргын Тамгын газрын жил бүрийн төсөвт тусгаж байна гэснийг Халамжийн сангаас санхүүжүүлнэ гэж өөрчилье гэж байна. Яагаад вэ гэхээр тогтолцоо өөрчилсөнтэй холбогдуулаад.

Энэ дээр гараа өргөе гишүүд ээ. За тоолоод яваарай. Баярлалаа дэмжигдлээ.

3. Төслийн 1 дүгээр зүйлийн 3 дахь хэсгийн буюу Нийгмийн халамжийн тухай хуулийн 9.8-д зөвлөлийн гишүүдэд гэсний дараа \"болон сум хорооны нийгмийн ажилтны ажил оролцоо, идэвх чармайлтыг харгалзан гэж байна \"Оролцоо, идэвх чармайлтыг харгалзан\" гэж нэмье гэж  байна. Энэ дээр Ламбаа гишүүн хэлээд ярьдаг.

Дэмжиж байгаа гишүүд гараа өргө. Баярлалаа дэмжигдлээ.

4. Төслийн 1 дүгээр зүйлийн 4 дэх хэсгийн буюу Нийгмийн халамжийн тухай хуулийн 10.5-д сум, хорооны гэж нэмье гэж байна дээдэхтэйгээ хамааралтай. Дэмжье гэсэн гишүүд гараа өргөнө үү. За.

Энийг яг энэ дор нь аваад яв. Сум, хорооны гэж нэмье гэж байна. Дээдэхтэй хамааралта. Дэмжиж байгаа гишүүд гараа өргөе. Дэмжигдлээ.

5. Төслийн 1 дүгээр зүйлийн 4 дэх хэсэг буюу Нийгмийн халамжийн тухай хуулийн 10-ийн 5.2 дахь заалтаасдиктофон, зургийн аппарат, сургалт явуулах проектор, компьютер, магнитофон, үйлчлүүлэгчдийн хувийн хэргийг хадгалах, хавтас сейф гэснийг хасъя гэж байна. Энийг хасъя. Дэмжиж байгаа гишүүд гараа өргөнө үү. Баярлалаа.

6. Төслийн 1 дүгээр зүйлийн 5 дахь хэсгийн буюу Нийгмийн халамжийн тухай хуулийн 13.2.6 дахь заалтыг зөвлөл гэснийг \"зөвлөлийн гишүүн\" болон сум, хорооны нийгмийн ажилтанд олгох урамшил гэж өөрчилье гэж байна. Гуравтай хамааралтай. Гараа өргөчихье. За.

7.8 хоёр бол дандаа найруулга байна. Найруулгыг орхиё үг үсгийг нь.

9. Төслийн 1 дүгээр зүйлийн 10.3 дугаар зүйлийн 1.8 дахь хэсгийн бүтэн өнчин өссөн 18-24 насны иргэн гэснийг 18 нас хүрээгүй байхдаа бүтэн өнчин болсон 18-24 насны иргэн гэж өөрчилье гэж байна. Зарчмын хувьд энэ зөв. Дэмжиж байгаа гишүүд гараа өргөнө үү. Дэмжигдлээ.

10.11 хоёр найруулга байгаа орхиё.

2 дугаар бүлэг.

Ахмад настны нийгмийн хамгааллын тухай хуульд өөрчлөлт

оруулах хуулийн төслийн талаархи зарчмын зөрүүтэй санал

            Төслийн 1. З дугаар зүйлийн 1 дэх хэсэг буюу Ахмад астны нийгмийн хамгааллын тухай хуулийн 5.1.3-аас хөнгөлөлт үзүүлэх зорилгоор бүсийн ялгааг харгалзан гэснийг хасъя гэж байна.

Дэмжиж байгаа гишүүд гараа өргөнө үү. Дэмжигдлээ.

Төслийн З дугаар зүйлийн 1 дэх хэсэг буюу Ахмад настны нийгмийн хамгааллын тухай хуулийн 5.1.12-ын \"а\"-гаас бүсийн ялгааг харгалзан гэдгийг дахиад хасъя. Энэ дандаа бүстэй холбоотой. Дэмжигдлээ.

Төслийн З дугаар зүйлийн 1 дэх хэсэгт \"ахмад настанд\" гэсний дараа \"түүнчлэн хүндэт донор ахмад настанд\" гэж нэмье гэж байна. Донор орж байгаа. За гараа өргөе. Дэмжигдлээ.

Хөгжлийн бэрхшээлтэй иргэний нийгмийн хамгааллын тухай хуульд нэмэлт, өөрчлөлт оруулах саналуудаар хураалгая.

Төслийн 1 дүгээр зүйлийн З дахь хэсэг буюу Хөгжлийн бэрхшээлтэй иргэний нийгмийн хамгааллын тухай хуулийн 8.1 дэх заалтаас \"квотын доод хязгаар\" гэснийг хасъя.

Яагаад вэ гэхээр Засгийн газар өөрөө энэ квотыг тогтооно гэж бид нар ярьсан урд талынхаа юман дээр. Дэмжиж байгаа гишүүд гараа өргөнө үү.За.

2. Төслийн 1 дүгээр зүйлийн 5 дахь хэсэг буюу Хөгжлийн бэрхшээлтэй иргэний нийгмийн хамгааллын тухай хуулийн 10.2 дахь заалтад \"халамжийн\" гэсний дараа \" байгууллагын\" гэж нэмье, мөн заалтаас \"хөдөлмөрчид\" гэсэн үгийг хасъя гэж байна. Дэмжиж байгаа гишүүд гараа өргөнө үү.

3. Зарчим гэхээсээ найруулга гэдгээр явчихъя даа. \"5\" жилд гэснийг \"5 жил тутам\" гэж өөрчилж байгаа юм байна. Санал хураалгаад хэрэггүй.

4. Төслийн З дугаар зүйлийн 2 дахь хэсэгт Хөгжлийн бэрхшээлтэй иргэний нийгмийн хамгааллын тухай хуулийн 3.1 дэх заалтын байнга буюу удаан гэснийг \"бүрэн болон 12 сараас дээш гэж өөрчилье гэж байна. Энийг хугацаа заая гэсэн тиймээ. Гар өргөе. Дэмжигдлээ.

5. Төслийн З дугаар зүйлийн З дахь хэсгээс хөнгөлөлт үзүүлэх зорилгоор бүсийн ялгааг, дээдэхтэй адилхан, энийг санал хураалгаад хэрэггүй байх, найруулгаар авчихъя.

6. Төслийн З дугаар зүйлийн 5 дахь хэсэг буюу хөгжлийн бэрхшээлтэй иргэний нийгмийн хамгааллын тухай хуулийн 10.1-ийн \"иргэн болон\" гэснийг \"16 насанд хүрээгүй\" гэж өөрчилье гэж байна. Дэмжиж байгаа гишүүд гараа өргөнө үү. Дэмжигдлээ.

7. Төслийн 4 дүгээр зүйлээс 6.1 дэх хэсгийн \"чадвартай болох зорилгоор үйл ажиллагаа нь алдагдсан эрхтнээ сэргээх, солиулах зэргээр\" гэснийг \"өөрөө бие даан хөгжих чадвар эзэмших зорилгоор бие мах бодь, эрүүл мэнд, боловсрол, мэргэжлийн, хөдөлмөрийн, нийгмийн болон сэтгэл зүйн\" гэж, 6-гийн 2 дахь хэсгийн \"биеийн тамир, чийрэгжүүлэлтийн\" гэснийг \"хөдөлмөр нийгмийн болон сэтгэл зүйн, сэргээн засалтын\" гэсэн өгүүлбэрүүдийг хасъя гэж байна.

Бусад хуулинд нийцүүлсэн дандаа, өгүүлбэрүүдийг нь. Дэмжиж байгаа гишүүд гараа өргөнө үү. Дэмжигдлээ.

8-д найруулга байгаа юм. Тоонуудын өөрчлөлтүүдийг доошлуулчихсан байгаа юм.

4 дээр нь Хөдөлмөр эрхлэлтийг дэмжих тухай хуулинд оруулж байгаа өөрчлөлтийн талаар.

1. Төслийн 1 дүгээр зүйлийн 2 дахь хэсгийн заалтаас 3.1.8-д гэсэнд насанд хүрээгүй хүн гэж Хөдөлмөрийн тухай хуулийн 109 дүгээр зүйлд заасан \"хүүхдийн\" гэсэн заалтыг хасъя гэж байна. Яагаад вэ гэхээр энэ тодорхойлолт нь өөр хуулиар зохицуулагдаж байгаа учраас.

Дэмжиж байгаа гишүүд гараа өргөнө үү. Дэмжигдлээ.

2. Төслийн 1 дүгээр зүйлийн 4 дэх хэсгээс \"дэмжих арга хэмжээ\" гэснийг хасъя гэж байна. Энэ найруулгаар авчихмаар эд байна даа.

3. Төслийн 1 дүгээр зүйлийн 6 дахь хэсгээс Хөдөлмөрийн тухай хуулийн 111.1 дэх заалтын дагуу \"ажлын байранд жуучлагдсан\" гэснийг хасъя гэж байна. Дэмжиж байгаа гишүүд гараа өргөнө үүр, дэмжигдлээ.

4. Төслийн 1 дүгээр зүйлийн 7 дахь хэсгийн \"дэмжлэгийг\" гэснийг \"урамшууллын\" гэж өөрчлөх, мөн хэсгээс \"дэмжлэгийн хэмжээг хөдөлмөрийн асуудал эрхэлсэн Засгийн газрын гишүүн тогтооно\" гэснийг хасъя гэж байна. Дэмжиж байгаа гишүүд гараа өргөнө үү.

5. Найруулгын шинж чанартай юм байна. Цаашлаад Хөдөлмөрийн тухай хуулинд нэмэлт өөрчлөлт оруулах тухай хуулийн төслийн талаар яръя.

1. Төслийн 1 дүгээр зүйлийн 2 дахь заалтын 111.7, энэ хуулийн 111.6-д заасан төлбөрийг төлөөгүй аж ахуйн нэгж, байгууллагад төлбөрийн нойль зууны хувиар алданги тооцож торгууль ногдоно гэснийг хасъя гэж байна. Энэ бол давтагдсан байгаа учраас. Энийг санал хураалгаад яах юм бэ, бусад хуулиудтайгаа нийцүүлчихье.

Монгол Улсын Их Хурлын сонгуулийн тухай хуульд нэмэлт, өөрчлөлт оруулах тухай, Ерөнхийлөгчийн сонгуулийн хуульд өөрчлөлт оруулах тухай, Орон нутгийн сонгуулийн хуульд нэмэлт оруулах тухай хуулийн төслүүдийг хэлэлцэх шаардлагагүй гэж байна. Энийг хэлэлцэх шаардлагагүй гэж үзэж байна.

Цаашлаад Нийгмийн халамжийн тухай хуулинд, редакцийнхаа юмнуудыг ажлын хэсэгтээ даатгачихвал зөвшөөрөх үү, зарчим байхгүй байгаа ерөөсөө.

Хараа ингэж байгаа байхгүй юү даа. Ерөөсөө дандаа бусад ерөнхий хуулиудтай, суурь хуулиудтайгаа нийцүүлээд үг, өгүүлбэрээ техникээ янзлаад явчих гэсэн зүйлүүд байна.

Ингээд хэлэлцлээ. Энэ хуулиудын багц хуулинд нэмэлт өөрчлөлт оруулах тухай нэгдүгээр хэлэлцүүлгийг дэмжиж байгаа гишүүд гараа өргөнө үү.

Зарчмын зөрүүтэй санал байхгүй учраас нэгдүгээр хэлэлцүүлгээр нь батлуулаад явуулчихъя.

Ламбаа санал гаргасан шүү.

Илтгэлийг Ламбаа.

Хоёрдугаар асуудал руу орчихъё доо. Чуулган хэлэлцэх гээд байгаа юм чинь.

Хоёр. Нийгмийн халамжийн тэтгэврийн хэмжээг өөрчлөн тогтоох тухай УИХ-ын тогтоолын төсөл /хэлэлцэх эсэх/

Нийгмийн халамжийн тэтгэврийн хэмжээг өөрчлөн тогтоох тухай УИХ-ын тогтоолын төслийн хэлэлцэх эсэх асуудлыг шийдье.

Танилцуулгыг Дэмбэрэл сайд хийе.

**Д.Дэмбэрэл:** Нийгмийн халамжийн хуулинд өөрчлөлт оруулах тухай УИХ-ын тогтоолын төслийг Засгийн газраар хэлэлцэж оруулж байгаа.

Халамжийн тэтгэвэр 2007 оны хүлээгдэж байгаа гүйцэтгэлээр бол 45494 иргэн байгаа. 2008 оны төвлөрсөн төсөвт нийгмийн халамжийн тэтгэврийг  20 хувиар нэмэгдүүлэх эх үүсвэрийг тусгаж өгсөн.

Үндэсний статистикийн газраас 2007 онд амьжиргааны доод түвшинг Улаанбаатар хотод 60100-гаар тогтоож өмнө оноос 17300 төгрөгөөр нэмэгдүүлсэн байгаа юм.

Засгийн газраас санаачлан боловсруулсан УИХ-д өргөн бариад байгаа Нийгмийн халамжийн тухай хуульд нэмэлт, өөрчлөлт оруулах тухай хуулийн төсөлд хөдөлмөрийн чадвараа 50-иас дээш хувиар алдсан 16 насанд хүрсэн хөгжлийн бэрхшээлтэй 8800 иргэн байгаа. Мөн хуулийн зарим заалтад нэмэлт, өөрчлөлт оруулахаар 3340 иргэн нийтдээ 12140 иргэн 2008 онд нийгмийн халамжийн тэтгэвэрт нэмж хамрагдахаар тооцоо гарч байна. Нийгмийн халамжийн тэтгэврийн хэмжээг 2008 оны 1 дүгээр сарын 1-ний өдрөөс эхлэн 41400 төгрөгөөр тогтоох саналыг Засгийн газрын 2007 оны 12 дугаар сарын 19-ний өдрийн хуралдаанаар хэлэлцэж дэмжээд УИХ-д  уг төслийг өргөн мэдүүлэхээр шийдвэрлэсэн юм.

Та бүхэн хэлэлцэн шийдвэрлэж өгнө үү. Анхаарал тавьсанд баярлалаа.

**Т.Ганди:** Ламбаа гишүүн, Батбаатар гишүүн асуулт асууя.

**С.Ламбаа:** Энийг Ардчилсан намын зөвлөл дээр яриад нэг л юм эргэлзээд байгаа л даа. Мөнгө нь төсөвт 2008 оны төсөвт байгаа юмуу 41400 болгох.

Хоёрдугаар асуудал сая Батбаатар гишүүн бид хоёр ч ярьж л байна л даа. Би байнга ярьж байгаа шүү энэ асуудлыг. Ер нь энэ Халамжийн тэтгэвэр бол хамгийн ядарсан, зүдэрсэн улсуудын мөнгө байгаа юм. Энэ улсуудаа дандаа амьжиргааны баталгаажих доод түвшингээс доогуур юм өгөөд байгаа юм. Тэгээд энэ 45000 хүн чинь амьжиргааны баталгаажих түвшнээс доогуур орлоготой хүний тоонд ороод явчихажбайгаа юм.

Төр хүчээр амьжиргааны баталгаажих доод түвшингээс доогуур орлоготой хүнийхээ тоог 45000 хүнээр нэмээд яваад байдаг бодлого байж болохгүй шүү дээ бариад. Тийм учраас би ямар санал гаргаад байгаа юм бэ гэхээр нэгмөсөн энийг хөдөлмөрийн хөлсний доод хэмжээтэй тэнцүү байна гэж хууль гаргаад ерөөсөө дахиж орж ирдэггүй, хөдөлмөрийн хөлсний доод хэмжээ өсөхөөр халамжийн тэтгэвэр тэрийгээ дагаад яваад байдаг тогтолцоо руу орчихвол яасан юм бэ  69000 руу. Тийм боломж ер нь байхгүй юү. Энэ их сонин үйлдэл болоод байгаа юм бодлогын хувьд бол.

Өөрөөр хэлбэл хөдөлмөрийн хөлсний доод хэмжээ 69000 уу, 90000 байгаа. Тэгэхээр нөгөө тэтгэврүүдээсээ өндөр болоод явчих гээд байгаа юу. Тийм харьцуулалт байгаа юү.

Амьжиргааны баталгаажих доод түвшин чинь тэр хотод, тэгэхээр яг энэ амьжиргааны баталгаажих доод түвшингийн хэмжээгээр л аваад яваад байдаг л болчихмоор байгаа юм. Одоо 41400-г өгнө гэдэг чинь амьжиргааны баталгаажих доод түвшингээс доогуур орлоготой хүн энэ 45600-гаар чинь баригдаад яваад байгаа байхгүй юү. Нэг бодлого байна уу, үгүй юү энэ талаар.

**Д.Дэмбэрэл:** Баярлалаа. Зарчмын саналууд нь энэ юм байгаа юм. 2008 оны төсөвт энийг 20 хувиар нэмэгдүүлэх эх үүсвэр суучихсан байгаа. 20 хувиар нэмэгдүүлээд ирэхээр 41000 төгрөг болж байгаа юм. Ламбаа гишүүний  удаа дараа гаргасан ийм санал байгаа юм. Өнгөрсөн хавар билүү, намрын чуулганаар энэ асуудал УИХ-д дахин дахин орж ирдэг л дээ. Орж ирэхэд нь энийг 40000 гээд ярьж байсан л даа. Одоо л тэнд арай гэж нэг юм хүрч ирж байгаа юм.

Уг нь энийг УИХ ингээд дахин жил болгон оруулж ирээд ингэж байхаар ерөөсөө эрх зүйн хувьд нь шийдээд өгчихвөл их сайн байгаа юм. Үгүй бол Засгийн газар шийднэ гэж хэлээд тэгэхдээ Засгийн газар шийдэхдээ амьжиргааны баталгаажих доод түвшингээр нь шийдээд өгчихвөл хамгийн амар нь энэ байгаа юм.

Жилийн жилд энэ байнгын хороонд халамжийн тэтгэвэр гээд би нар нэг юм оруулдаг. 24, 26 мянга байсан, тэгээд сая гучин хэд болгоод, одоо ингээд 40000 болгоод ингээд яваад байдаг. За яах вэ 60000 гээд тогтоогоод өгчихвөл сая бид нар энийг ингээд өгөөд явж байж болно. Харин нөгөө төсвийн тодотголын үед тэрийг 20 мянгын зөрүүг гаргаж асуудал Засгийн газарт тавихад бололцоотой. Ер нь ингээд нэгмөсөн шийдээд өгчихвөл их сайн байна.

**Т.Ганди:**  Ламбаа тэгвэл Батбаатар гишүүн ч байдаг юмуу, өөр Нямсүрэн гишүүн хэдүүлээ зарчмын зөрүүтэй санал гаргаад бодлогын хувьд энэ саяны юугаар санал хураалгаад шийдчихэж болно шүү дээ ер нь бол. Тийм чиглэл өгөөд. Ингэвэл дараа дараагийн Засгийн газар төсөвтэй шууд хамааралтайгаар энэ босго маань тогтчихсон энүүгээрээ өгөгдөөд амар болно. Тэгэхгүй болохоор энэ нөгөөдөх жил болгон амьжиргааны баталгаажих доод түвшин хөдлөхөөр дандаа ингэж хөдлөөд байдаг тийм юм болчихоодбайна.

Одоо зарчмын зөрүүтэй саналын томъёоллоо одоо бич.

Батбаатар гишүүн.

**Д.Дэмбэрэл:** Хувь тэнцүүлсэн тэтгэврийн доод хэмжээ он гараад 54000 болно. Тэгэхээр энэ бол жинхэнэ харж үзэх ёстой хүмүүс бол энэ юм байгаа юм. Хувь тэнцүүлсэн тэтгэвэр гэдэг чинь цаанаа хардаг ахуйтай хүний юм шүү.

Б**.Батбаатар:** Хэсэг хугацааны дараа нэмэгдчих хүмүүс шүү дээ.

**Д.Дэмбэрэл:** Тэд бол аяндаа хувь тэнцүүлсэн тэтгэвэр нэмэгдээд яваад байна. Энэ бол зүгээр амьжиргааны баталгаажих доод түвшингээр нь энийг олгоё гээд тогтчих юм бол...

**Т.Ганди:**  Тиймээ тийм. Нацагдолгороо ийм юман дээр хэдүүлээ тохиръё, Батбаатар гишүүнээ, Одончимэд гишүүнээ энийг анхаараач.

Хувь тэнцүүлсэн тэтгэмж өөрөө ямар субъектыг хамардаг вэ гэдэг тодорхойлолтыг их оновчтой гаргаж өгөх ёстой, ямар хүрээг хамардаг вэ. Халамжийн тэтгэмж гэдэг маань ерөөсөө ямар нэгэн байдлаар бүрэн тэжээгчээ алдсан, орлого олох найдлага багатай, хөдөлмөрийн чадвар байхгүй бодож үзвэл ер нь нэг амьдрах арга нь цаашдаа барагдсан шахуу улсууд л байгаа юм шүү дээ.

Хувь тэнцүүлсэн тэтгэврийн хэмжээнд бол жаахан ч гэсэн ажиллачихна, эсвэл хүүхдээр тэтгэвэрт гарчихсан, эсвэл тусгай салбарт ажиллаж байгаад жилээрээ онцлогоос нь болоод тэтгэвэрт гарчихсан тиймэрхүү улсууд бас багтаад байгаа юм. Бараг дуусч байгаа. Тэгэхээр тэр хэмжээг нь аваад үзэхэд тодорхойлолтуудыг бид бодлогын хувьд маш оновчтой болгож оруулж ирмээр байгаа юм. Ерөөсөө харж хандах хүн байхгүй, өндөр настан, хамаатан садан, ойр төрөл төрөгсөд байхгүй. Хөгжлийн бэрхшээлтэй 70 хувиас дээш дахиад нэг рефилитаци авах нөхцөл байхгүй, нөхөн сэргээлт авах нөхцөлгүй гэхчилэн. Тэгэхээр энэ тодорхойлолтоо маш оновчтой болгож өгөх юм бол заавал хувь тэнцүүлсэн нь хөдөлмөр эрхэлсэн гэдэг давуу чанараараа Халамжийн тэтгэмж авах улсуудаас дээр байна. Статус нь дээр байна гэсэн ойлголт байхгүй шүү дээ тиймээ.

Тэрийг нь яам их оновчтой болгож өгөх хэрэгтэй юм шиг байгаа юм.

Батбаатар гишүүн.

Б**.Батбаатар:** Энэ тэгэхдээ сая чинь бүс гэдэг баахан юмнууд аваад хаячихсан шүү дээ. Одоо чинь тэрэнд хамаагүй юу тиймээ.

**Т.Ганди:** Асуулт асуувал шагналтай шүү. Ламбаа гишүүн.

**С.Ламбаа:**  Амьжиргааны баталгаажих доод түвшингээр тогтоох гээд ингээд оруулахдаа наадах чинь хотын гэлээ л дээ. Яагаад вэ гэхээр амьжиргааны баталгаажих доод түвшин бүсээр байгаа юм. Тэгэхээр 5 бүсэд өөр өөр халамжийн тэтгэвэр өгч болохгүй шүү дээ. Тийм учраас Улаанбаатар хотын амьжиргааны баталгаажих доод түвшингээр тогтоох гээд л оруулчихъя. Нийслэлээрээ л явж байг. Хамгийн өндөр нь тэр байдаг юм чинь. Тийм биз дээ.

**Т.Ганди:** Ламбаа дахиад, халамжийн тэтгэврийг Улаанбаатар хотын амьжиргааны баталгаажих доод түвшингийн дунджаар тогтоох гэж болохгүй юү.

**Д.Дэмбэрэл:** Нийтдээ бол дундаж гарна. Дунджаар гэж болно шүү дээ.

**Т.Ганди:** Улаанбаатар хот, бусад бүсийн амьжиргааны баталгаажих доод түвшингийн дунджаар тэгэх үү, улсын дунджаар гэж явъя. Энэний хэл найруулгыг авъя тэгэх үү. За тэгье.

Энэ зарчмын зөрүүтэй саналыг дэмжиж байгаа гишүүд гараа өргөнө үү. Дэмжигдлээ.

Өөр зарчмын зөрүүтэй санал байхгүй байна.

Нийгмийн халамжийн тэтгэврийн хэмжээг өөрчлөн тогтоох тухай УИХ-ын тогтоолын төслийн хэлэлцэх эсэх асуудлыг шийдвэрлэлээ.

Дүгнэлтийг цээлхэн дуутайгаар нь хэнээр уншуулах вэ. Ламбаа уншчихаач. За Ламбаа.

Баярлалаа Нацагдолгороо.

Хуралдаан 15 цаг 40 минутад өндөрлөв.

Соронзон хальснаас хянаж буулгасан:

Хуралдааны нарийн бичгийн дарга                                                            В.ОЮУН